CELEX: 32005R1966
Language: et
Date: 2005-12-01 00:00:00
Title: Komisjoni määrus (EÜ) nr 1966/2005,  1. detsember 2005 , millega muudetakse määrust (EMÜ) nr 2061/89 teatavate kaupade klassifitseerimise kohta koondnomenklatuuris

2.12.2005   
            
            
               ET
            
            
               Euroopa Liidu Teataja
            
            
               L 316/5
            
         KOMISJONI MÄÄRUS (EÜ) nr 1966/2005,
   1. detsember 2005,
   millega muudetakse määrust (EMÜ) nr 2061/89 teatavate kaupade klassifitseerimise kohta koondnomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artiklit 9,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade koondnomenklatuuri ühtse kohaldamise tagamiseks on vaja võtta meetmed, mis käsitlevad käesoleva määruse lisas osutatud kaupade liigitamist.
            
         
               (2)
            
            
               Määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega, et kohaldada kaubavahetusega seotud tariifseid või muid meetmeid.
            
         
               (3)
            
            
               Komisjoni 7. juuli 1989. aasta määrusega (EMÜ) nr 2061/89 (teatavate kaupade klassifitseerimise kohta koondnomenklatuuris) (2) liigitati lisas esitatud toode 5 toidulisandina, võtmata arvesse selle ravi- ja profülaktilisi omadusi C-vitamiini vaeguse ravimisel. Sellest tulenevalt on vaja muuta toote liigitust ning toodet tuleb käsitleda ravimina.
            
         
               (4)
            
            
               Käesolevas määruses sätestatud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2061/89 lisas esitatud toote nr 5 liigitus asendatakse käesoleva määruse lisas esitatud liigitusega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. detsember 2005
      
         
            Komisjoni nimel
         
         
            komisjoni liige
         
         László KOVÁCS
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 1719/2005 (ELT L 286, 28.10.2005, lk 1).
   
      (2)  EÜT L 196, 12.7.1989, lk 5. Määrust on muudetud määrusega (EÜ) nr 936/1999 (EÜT L 117, 5.5.1999, lk 9).
   
      LISA
      
                  Kauba kirjeldus
               
               
                  Klassifikatsioon
                  (KN-kood)
               
               
                  Põhjendus
               
            
                  1
               
               
                  2
               
               
                  3
               
            
                  
                              5.
                           
                           
                              Valmistis tablettidena, jaemüügipakendis, millel on juhis doseeringu kohta ja koostis; toode on ette nähtud C-vitamiini vaeguse korvamiseks.
                              Iga 750 mg tableti koostis:
                              
                                          —
                                       
                                       
                                          askorbiinhape: 500 mg
                                       
                                    
                                          —
                                       
                                       
                                          kibuvitsamarjapulber, tselluloos, taimne steariin, taimeõlipõhised tahked ained, magneesiumstearaat, ränidioksiid ja valku sisaldav toiduglasuur: 250 mg.
                                       
                                    
                        
               
                  3004 50 10
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 30 lisamärkusega 1 ning KN-koodide 3004, 3004 50 ja 3004 50 10 sõnastusega.
                  Vt ka kombineeritud nomenklatuuri selgitavaid märkusi grupi 30 kohta.
                  Iga tablett sisaldab C-vitamiini 500 mg, mis on oluliselt suurem soovitatavast päevaannusest (60 mg).
                  Kõik grupi 30 lisamärkuse 1 tingimused on seega täidetud ja toode tuleb klassifitseerida ravimina rubriiki 3004.